Kommissionens forordning (EF) nr. 610/2003

af 2. april 2003

om fastsættelse af midlertidige bestemmelser vedrørende meddelelsen om licensansøgninger, som er omhandlet i forordning (EF) nr. 1961/2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2),

under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(3), senest ændret ved forordning (EF) nr. 1176/2002(4), særlig artikel 7, stk. 3, litra b), og

ud fra følgende betragtninger:

(1) Ifølge forordning (EF) nr. 1961/2001 skal medlemsstaterne hver mandag og torsdag give Kommissionen meddelelse om licensansøgninger.

(2) Torsdag den 17., fredag den 18. og mandag den 21. april 2003 er fridage i Kommissionen. Meddelelsesdatoen for licensansøgninger, der indgives mandag den 14. og tirsdag den 15. april 2003, bør derfor ændres til onsdag den 16. april 2003, og meddelelsesdatoen for licensansøgninger, der indgives fra onsdag den 16. april til mandag den 21. april 2003, bør ændres til tirsdag den 22. april 2003.

(3) Torsdag den 29. og fredag den 30. maj 2003 er fridage i Kommissionen. Meddelelsesdatoen for licensansøgninger, der indgives mandag den 26. og tirsdag den 27. maj 2003, bør derfor ændres til onsdag den 28. maj 2003, og meddelelsesdatoen for licensansøgninger, der indgives fra onsdag den 28. maj til lørdag den 31. maj 2003, bør ændres til mandag den 2. juni 2003 -

UDSTEDT FØLGENDE FORORDNING:

Artikel 1

1. Meddelelsen om licensansøgninger, jf. artikel 7, stk. 3, litra b), i forordning (EF) nr. 1961/2001, indgivet mandag den 14. og tirsdag den 15. april 2003 gives senest kl. 12 (belgisk tid) onsdag den 16. april 2003 i stedet for torsdag den 17. april 2003.

2. Meddelelsen om licensansøgninger, jf. artikel 7, stk. 3, litra b), i forordning (EF) nr. 1961/2001, indgivet fra onsdag den 16. til mandag den 21. april 2003 gives senest kl. 12 (belgisk tid) tirsdag den 22. april 2003 i stedet for mandag den 21. april 2003.

Artikel 2

1. Meddelelsen om licensansøgninger, jf. artikel 7, stk. 3, litra b), i forordning (EF) nr. 1961/2001, indgivet mandag den 26. og tirsdag den 27. maj 2003 gives senest kl. 12 (belgisk tid) onsdag den 28. maj 2003 i stedet for torsdag den 29. maj 2003.

2. Meddelelsen om licensansøgninger, jf. artikel 7, stk. 3, litra b), i forordning (EF) nr. 1961/2001, indgivet fra onsdag den 28. til lørdag den 31. maj 2003 gives senest kl. 12 (belgisk tid) mandag den 2. juni 2003.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 268 af 9.10.2001, s. 8.

(4) EFT L 170 af 29.6.2002, s. 69.